Diari Oficial de la Generalitat Valenciana


Sumari del DOGV 6044, del 26-06-2009 (2009/7286)

Aprovació definitiva de la modificació puntual número 3 del Pla General.
------------------------------------------------------------------------

### Dades del document

Número de DOGV
:   6044

Data del DOGV
:   26-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7286


Data del document
:   15-06-2009

Organisme emissor
:   Ajuntament de Castalla

Tipus de document
:   Informació Pública

Correcció d'errades

 Descriptors 

:   * Castalla
    * pla d'urbanisme
    * administració local

Aprovació definitiva de la modificació puntual número 3 del Pla General. [2009/7286]  
  
José Luis Prats Hernández, alcalde president de l'Ajuntament de Castalla, fa saber:  
Que per l'Acord de l'Ajuntament en ple, en la sessió celebrada amb caràcter ordinari el dia 27 de maig de 2009, es va acordar aprovar la modificació puntual número 3 del Pla General de Castalla, tramitada a fi d'adaptar la redacció dels articles 6.9 i 7.8 de les normes urbanístiques, i segons la documentació existent en l'expedient; la redacció dels esmentats preceptes queda de la forma següent:  
«Article 6.9. Condicions de l'ordenació detallada de la zona de vivendes adossades  
1. Condicions de parcel·lació  
Per a noves parcel·lacions la parcel·la mínima serà de 800 m², amb un front de parcel·la mínim de 20 m. I un cercle inscrit de 20 m.  
En la zona de bloc adossat de situacions existents o permeses la parcel·la mínima podrà ser de 300 m²s amb fatxada mínima de 8 m.  
2. Condicions de posició  
- Per a la tipologia d'edificació per bloc exempt (BE), la distància al límit frontal serà de 5 m i laterals de 3 m. I no menys que la mitat de l'altura de cornisa.  
- Per a la tipologia d'edificació per bloc adossat (BA), la distància al límit frontal serà de 5m i al límit posterior de 7 m.  
3. Condicions de volum  
Per a la tipologia bloc exempt:  
- El coeficient d'ocupació màxim serà del 40%  
- L'altura de l'edificació serà de tres plantes, excepte les especificacions realitzades en plànols.  
- El coeficient d'edificabilitat neta serà:  
Llauria: 0,80 m²/m².  
Teular: 0,70 m²/m².  
Clot: 0,71 m²/m².  
- El nombre màxim de vivendes per parcel·la neta no serà superior al quocient de la superfície d'esta per 160.  
Per a la tipologia bloc adossat:  
- El coeficient d'ocupació màxim serà del 40%.  
- L'altura de l'edificació serà de tres plantes.  
- El coeficient d'edificabilitat neta serà de 0,48 m²/m².  
En les zones en consolidació, procedents de la clau 6. Residencial sud -ADO1- es mantindran les condicions de volum imposades en el planejament que es revisa, tant per al tipus d'edificació aïllada (AS) i en filera (FL), que són:  
· Edificació aïllada (AS) - (BE)  
Altura màxima reguladora: 8,00 m corresponent a planta baixa més una.  
Volum sobre parcel·la neta: 0,8 m³/m².  
· Edificació en filera (FL) - (BA)  
Altura màxima reguladora: 10,00 m corresponent a planta baixa més dos.  
Volum sobre parcel·la neta: 4,0 m³/m².  
Parcel·la mínima: 300 m².  
4. Condicions d'ús  
En les obres de nova edificació, en els sòls urbanitzables ordenats detalladament per este PG que donen a xarxa primària viària, serà obligatori establir o reservar, almenys un 10% de la superfície edificable, a ús terciari. Esta determinació s'observarà en la corresponent llicència d'edificació.   
\*Inclou entre els usos dotacionals, com a compatible amb el residencial l'ID.2) d'establiment d'infraestructures d'energia i, en conseqüència, que puguen instal·lar-se plaques solars per a l'autoconsum i venda de sobrant d'energia.»  
«Article 7.8. Cobertes  
La coberta dels edificis que es resolga inclinada, per als projectes d'edificació que hagueren obtingut llicència d'obres amb anterioritat a l'acord plenari de data 24 de setembre de 2008, ho serà amb pendent màxim de 45%. L'altura màxima del carener des del ràfol no serà major de 3,20 m; sobre esta testera es rebran la resta de cobertes sense superar el pendent màxim.  
L'espai resultant davall la coberta no serà habitable, però podrà tindre usos complementaris de magatzematge, que en el cas de coberta plana haurà de complir les condicions del paràgraf primer.  
La coberta no es podrà resoldre amb materials reflectors.  
En la resta dels casos, la coberta dels edificis que es resolga inclinada ho serà amb pendent màxima de 45%. L'altura màxima del carener des del ràfol no serà major de 3 m; sobre esta testera es rebran la resta de cobertes sense superar el pendent màxim.  
L'espai resultant davall la coberta no serà habitable, però podrà tindre usos complementaris de magatzematge, que en el cas de coberta plana haurà de complir les condicions del paràgraf primer. Estos espais, destinats a eixe fi exclusiu, han de tindre un accés des de zones comunes de circulació de l'edifici i mai tindre, cada un dels locals, una superfície superior a 8 m².  
La coberta no es podrà resoldre amb materials reflectors.»  
Castalla, 15 de juny de 2009.- L'alcalde president: José Luis Prats Hernández.